În ultimul an, aproape 11.000 de români au intrat în clubul bogaților. Numărul românilor bogați cu depozite mari la bănci, peste plafonul garantat de 100.000 euro, se îndreaptă spre 77.000
76.746 de persoane fizice care sunt în clubul românilor bogați aveau la sfârșitul primului trimestru (T1) din 2024 depozite bancare mai mari de 100.000 de euro, cu o valoare cumulată de peste 82,6 mld. lei (echivalentul a circa 16,5 mld. euro), potrivit celor mai recente statistici ale Fondului de Garantare a Depozitelor Bancare (FGDB).